রহস্যে কাঁপানো কলকাতা শহরের সিরিয়াল খুন, এবার ‘ডিটেকটিভ চারুলতা’

কলকাতা: এই চারুলতার সঙ্গে রবীন্দ্রনাথ ঠাকুর কিংবা সত্যজিৎ রায়ের কোন সম্পর্ক নেই। এখানে চারুলতা ডিটেকটিভ। প্রাইভেট ডিটেকটিভ চারুলতা মিত্র(Private detective Charulata Mitra)কে ঘিরে এবার ওয়েব সিরিজের গল্প আবর্তিত হবে।
বাঙালি দর্শকদের কাছে সবসময়ই গোয়েন্দা গল্প অন্য আবেদন নিয়ে আসে। বড় ছোট সমস্ত পর্দাতেই গোয়েন্দা গল্প মানেই দর্শকদের কাছে অন্যরকম অনুভূতি। তা ফেলুদা কিংবা ব্যোমকেশ অথবা কাকাবাবু যাই হোক না কেন তা অন্যরকম রোমাঞ্চ তৈরি করে বাঙালি দর্শকদের মধ্যে। এবার ছোট পর্যায় প্রাইভেট ডিটেকটিভ চারুলতা মিত্র দর্শক মনে নতুন আগ্রহ জাগাতে আসছে। খুড়তুতো ভাই তপু ডিটেকটিভ চারুলতা মিত্রর ছায়াসঙ্গী। চারুলতা মিত্র বিশ্বাস একদিন তার ফেলুদা কিংবা শার্লক হোমসের মতো খ্যাতি হবে। এক নামে তাকে সবাই চিনতে পারবে। শহরে এক নামজাদা তন্ত্রবিদ পরমা সেনের মৃত্যুতে রহস্য ঘনিয়ে ওঠে। সেই রহস্য উন্মোচনের সুযোগ চারুর কাছে চলে আসে তার নতুন অ্যাসিস্ট্যান্ট ম্যাডির হাত ধরে। এবার সেই রহস্য উন্মোচন চারুলতা করতে পারবে কিনা সেটা নিয়েই এই রহস্য সিরিজ।

আরও পড়ুন:নাতি ইব্রাহিমের প্রথম ছবি ঠাকুমা শর্মিলার ‘না-পসন্দ’, তবু ইব্রাহিম-পলক প্রেমচর্চা থামেনি

পরমা সেনের রহস্যমৃত্যু নিয়ে ক্রমশ ধোঁয়াশা বাড়তে থাকে। সবচেয়ে আশ্চর্য অনেক বিষয় হলো তন্ত্রবি দ শ্রীমতি পরমা সেন নিজের মৃত্যুর ভবিষ্যৎবাণী করেছিলেন এবং অবিশ্বাস্য হলেও তা সত্যি হয়ে ওঠে। এবার বাস্তববাদী চারুলতা এই রহস্য মৃত্যুর গভীরে পৌঁছেছে চান। তারপরেই একের পর এক নতুন রহস্য মৃত্যু সামনে আসে। কলকাতা শহরের বুকে এক সিরিয়াল কিলিং এর ঘটনা ঘটতে থাকে। চারুলতা তার রহস্য ভেদে প্রাণ চেষ্টা চালায়। সম্প্রতি ক্লিক অটিটি প্লাটফর্ম এর এই রহস্য সিরিজ ‘ডিটেকটিভ চারুলতা'(Detective Charulata)র প্রিমিয়ার হয়ে গেল। যত দিন যায় ততই এই মৃত্যু রহস্যের গভীরে প্রবেশ করে চারু বুঝতে পারেন তন্ত্রসাধক বড়মা সেনের মৃত্যুর সঙ্গে শহরের সিরিয়াল কিলিং এর এক গভীর যোগসূত্র রয়েছে। কাজেই দর্শকরা অবশ্যই অধীর আগ্রহ নিয়ে অপেক্ষা করবে এই রহস্য মৃত্যুর গভীর অভিসন্ধি গোয়েন্দা চারুলতা কি উদঘাটন করতে পারবে!
সিরিজের কেন্দ্রীয় চরিত্র ‘চারুলতা’র ভূমিকায় দেখা যাবে অভিনেত্রী সুরঙ্গনা বন্দ্যোপাধ্যায়কে। তার সহকারী করতে তো ভাই ‘তপু’ চরিত্রে থাকবেন দেবমাল্য গুপ্ত। ওয়েব সিরিজটি পরিচালনা করছেন জয়দীপ ব্যানার্জি।